Albert Speer (n. Berthold Konrad Hermann Albert Speer, 19 martie 1905 — d. 1 septembrie 1981) a fost un arhitect german care a fost, pentru o parte din al Doilea Război Mondial, ministrul al înarmării și producției de război pentru al Treilea Reich. Speer a fost arhitectul preferat al lui Adolf Hitler, înainte de a ocupa posturi ministeriale. Și-a asumat responsabilitatea pentru crimele regimului nazist atât la procesul de la Nürnberg cât și în memoriile sale. Nivelul său de implicare în persecutarea evreilor și nivelul său de cunoaștere a Holocaustului rămân probleme de litigiu.